הוועדה המיוחדת לפניות הציבור, כנסת 20, פרוטוקול מספר 49, 2016-03-09 10:00

ישראל אייכלר: אנחנו נפתח את הישיבה ואנחונ מדברים על הנושא פניות ציבור בנושא תחבורה ציבורית בבני ברק, הצפיפות בנתיבי התחבורה הציבורית וחניית אוטובוסים בבני ברק, כחלק מסדרת הדיונים שהיו לנו על אזור הדרום ועל בית שמש, הרבה על ירושלים.

ישראל אייכלר: הוועדה דנה בתקופה האחרונה בנושא התחבורה הציבורית בכמה ערים, בני ברק היא עיר גדולה בגוש דן, יש לה בעיות תחבורה רבות מאוד.

ישראל אייכלר: בני ברק היא עיר צפופה, זמני הנסיעה בבני ברק ארוכים וממושכים יותר מכל ערי ישראל, לפי מה שבדקנו, בגלל הנוסעים ובגלל היעדר נתיבי תחבורה ציבורית.

ישראל אייכלר: אין כמעט תשתיות בעיר בני ברק לתחבורה ציבורית, אין מסופים לאוטובוסים.

ישראל אייכלר: תחנת הרכבת בבני ברק לא נגישה לתחבורה ציבורית.

ישראל אייכלר: שימו לב לנתון, ל-70% מהאוכלוסייה בבני ברק אין כלי רכב פרטיים, 50% מהאוכלוסייה משתמשים באופן קבוע בתחבורה ציבורית.

ישראל אייכלר: קיימות בקשות רבות לתוספות קווים סדירים לבני ברק, כמו קו חולון בני ברק, אך בגלל תשתית לקויה והיעדר מקומות חניה עדיין הקו לא פועל למרות שהקו אושר במשרד התחבורה.

ישראל אייכלר: כמו כן יש עסקים בסמוך ליציאות מהעיר שאנשים חונים שם ומעכבים את הזרימה וגורמים לפקקים רבים.

ישראל אייכלר: קיבלנו תלונות על שעות שאין בהן אכיפה בענייני תנועה לחונים על הציר וגם כאלה שכן מקבלים דוחות, זה לא מספיק ועדיין רכבים חונים על מסלולי נסיעה.

ישראל אייכלר: לא ראינו תכנית אסטרטגית תכנונית להכוונת תכנון עתידי לתחבורה הציבורית בבני ברק וחברות התחבורה טוענות שיש להן בעיות גדולות ומי שמסתובב מכך זה ציבור משתמשי התחבורה הציבורית שסובלים משירות לקוי.

ישראל אייכלר: אנחנו נשמע פה את תשובות חברי המפעילים, אז אני לא צריך להקריא את התשובות שאנחנו קיבלנו מהם, וגם משרד התחבורה שלח לנו התייחסות מאוד מעניינת.

ישראל אייכלר: משרד התחבורה אומר שבעיר בני ברק יש 180,000 תושבים והיא מהווה מוקד מרכזי עבור האוכלוסייה החרדית מכל רחבי הארץ, זאת אומרת כמעט כל יהודי חרדי בכל הארץ מגיע לבני ברק.

ישראל אייכלר: יש גם אוכלוסייה לא חרדית ומועסקים שם 16,500 תושבי העיר וגם קרוב ל-20,000 איש שאינם תושבי העיר, מתל אביב, פתח תקווה, רמת גן.

ישראל אייכלר: יש גם אזור מסחרי שמושך מבקרים רבים מערים אחרות.

ישראל אייכלר: מדובר בעיר עתירת תחבורה ציבורית ומתבצעות שם 6,200 נסיעות אוטובוס מדי יום באמצעות 162 קווים.

ישראל אייכלר: פעם הייתה בדיחה על עיירה שכששני סוסים ועגלה היו נכנסים לעיירה אז אחד היה חייב לצאת כי כל העיירה הייתה בגודל של סוס ועגלה אחת.

ישראל אייכלר: אני לא יודע איך בני ברק יכולה להכיל 162 קווים.

ישראל אייכלר: מדי יום מתבצעות בעיר 104,000 נסיעות נוסע, מתוכם 40,000 נוסעים מבצעים נסיעות פנימיות בעיר וזה אומר ש-60% נוסעים נסיעות בין עירוניות בתוך העיר, מהעיר, אל העיר.

ישראל אייכלר: זה מדהים, אני לא חושב שיש עוד עיר כזאת שרק 40% מהנסיעות הן פנימיות.

ישראל אייכלר: העיר סובלת ממחסור בתשתיות הקשורות בתחבורה הציבורית, כבר אמרנו, ומה הן התשתיות החסרות, גם אמרנו, ומה שטוען משרד התחבורה, אנחנו נשמע פה את נציג משרד התחבורה, פתרונות אלטרנטיביים וכל הדברים האלה.

ישראל אייכלר: עיקר הבעיה היא בהתמודדות בימי עומס כבדים.

ישראל אייכלר: אם כל יום זה עומס לא רגיל בבני ברק, אז אם מדובר בל"ג בעומר, בפורים, בערבי ומוצאי חגים, ההתמודדות היא קשה ביותר ומי שסובל מזה זה ילדים, נשים וגברים שנוסעים באוטובוסים.

ישראל אייכלר: כמנהגנו בוועדה לפניות הציבור אנחנו נותנים זכות דיבור ראשונה לפונים.

ישראל אייכלר: אז יש לנו פונה אחת, הגב' אילנה שמסיאן.

ישראל אייכלר: בבקשה.

<אילנה שמסיאן: אני מייצגת את העיר חולון.

<אילנה שמסיאן: לגבי תחבורה ציבורית מה שמאוד מאוד נחוץ לנו, אין לנו אוטובוס ישיר מחולון לבני ברק.

<אילנה שמסיאן: הבנות של הסמינר בבוקר כשהן נוסעות הן נוסעות שעתיים נסיעה הלוך, שעתיים חזור, ולקניות בכלל לא יכלו להגיע באוטובוס, בכלל לא חושבים על זה, כי זה דבר בלתי אפשרי.

<אילנה שמסיאן: התושבים החרדים, הדתיים של חולון, ברוך ה' גדלנו, ברוך ה' יש לנו צרכים, יש לנו קניות, יש לנו לימודים.

<גבי נבון: מאיפה את בחולון?

<גבי נבון: חולון היא עיר גדולה.

<אילנה שמסיאן: ברוך ה' כן.

<אילנה שמסיאן: בכל חולון יש שכונות וברוך ה' בכל השכונות יש הרבה דתיים שגרים.

ישראל אייכלר: חולון הפכה מחול לקודש.

<אילנה שמסיאן: לימודים, קניות, הכשרות, מה לא.

<אילנה שמסיאן: הלב שלנו בני ברק אבל אנחנו גרים בחולון ואנחנו צריכים לנסוע לשם לעתים תכופות ומאוד קשה.

<אילנה שמסיאן: למה אני צריכה לנסות להגיע לעזריאלי לסיבוב ויש לי כביש גהה לידי ב-20 דקות?

<אילנה שמסיאן: אני אספתי בעצמי הרבה חתימות ועצרתי ברגע ואמרתי 'טוב, זה מספיק, בואו נראה את עצמנו עכשיו'.

<אילנה שמסיאן: פניתי לתחבורה ציבורית, למר אסי, והגעתי למצב שאמרו לי שיש הסכמה, אבל הגעתי למסקנה אחר כך שאמרו לי שמה שבעיה זה עיריית בני ברק, ממש לא האמנתי, בני ברק - - -

<עמיר קינן: אולי רגע אני אעצור אותה.

ישראל אייכלר: למה לעצור?

ישראל אייכלר: יש לך בשורה?

<עמיר קינן: כי זה כבר נפתר.

<עמיר קינן: את עבדת באמת מול אסי סוזנה ובאמת סגרנו עם אסי, בחודש הבא מתחיל לעבוד קו חדש בין חולון לבני ברק.

<אילנה שמסיאן: אבל יש חניה, יש הכול?

<עמיר קינן: אין חניה, אין כלום, אבל האוטובוס עובד.

<עמיר קינן: אין תחנת קצה, אין כלום, אבל בכל זאת האוטובוס יעבוד, זה נקרא קו 146.

<אילנה שמסיאן: ואיפה הוא יחנה?

<עמיר קינן: הוא יישאר באוויר, כמו כל שאר האוטובוסים האחרים - - -

ישראל אייכלר: הוא יעמוד בכל התחנות?

<עמיר קינן: אם אייל רוצה שהוא יגיד את מסלול הנסיעה, הוא יכול להגיד את מסלול הנסיעה, אבל - - -

ישראל אייכלר: לא, עצם הבשורה, אני רוצה לברך את - - -

<אילנה שמסיאן: זה לחולון?

<ארז לבחר: הוא יוצא מחולון, מגיע לבני ברק, בתוך בני ברק, עובר בחזון איש, ברבי עקיבא, וחוזר חזרה.

<ארז לבחר: הלוך ושוב.

<אילנה שמסיאן: כאילו הוא הולך לבני ברק וחוזר וחונה ב - - -

<ארז לבחר: לא, הוא יוצא מחולון, מסיים בבני ברק, יוצא מבני ברק ומסיים בחולון.

<ארז לבחר: עוד אוטובוס לפקק.

<אילנה שמסיאן: אבל אנחנו חייבים את זה.

<אילנה שמסיאן: אבל תדירות, אנחנו רוצים שתהיה גם תדירות.

ישראל אייכלר: מה תהיה התדירות, ארז?

<ארז לבחר: כל חצי שעה.

<אילנה שמסיאן: ובשעות השיא אותו דבר?

<ארז לבחר: כל חצי שעה בשלב זה, אם אנחנו - - -

ישראל אייכלר: משרד התחבורה, אתה יודע בטח מהדבר הזה, כי אתם - - -

<קריאה: רק אני רוצה לומר, לפני מספר שנים, כשאני עוד הייתי ממונה שם, עשינו גם קו מחולון עד בני ברק, קו ממש - - -

<קריאה: שאף אחד לא נסע בו.

<אילנה שמסיאן: אבל זה דן?

<עמיר קינן: אגד.

ישראל אייכלר: כמה זמן ייקח המסלול בערך?

<ארז לבחר: 45 דקות הוא מגיע מחולון לבני ברק.

<אייל נחום: אני יכול להתפרץ רגע ולהגיד משהו?

<אייל נחום: אני מאפיקים ואני חושב שאגד יצטרף וגם ציון, המנכ"ל של קווים, יצטרף אליי, מטרופולין גם, אגד עכשיו הולך להכניס עוד קו לקניון איילון.

<אייל נחום: אין לי בעיה עם אגד, דרך אגב, אני מאוד אוהב, אני הייתי באגד 14 שנה.

<אייל נחום: אגד הולך להכניס עוד קו לקניון איילון, מישהו במשרד התחבורה או אתם יודעים מה קורה בשעות היום בקניון איילון?

<קריאה: כן.

<אייל נחום: לא עושים שם שום דבר.

<אייל נחום: סליחה שאני כזה נסער - - -

ישראל אייכלר: יש לי הצעת ייעול לדבריך.

ישראל אייכלר: אל תתייחס לקו הזה, תתייחס למה שקורה בקניון איילון, כי הקו הזה הוא חשוב לתושבי חולון ולא פחות חשוב תושבי חולון מתושבי ירושלים.

<אייל נחום: הוא חשוב ואנחנו פה בשביל לשרת את הציבור.

ישראל אייכלר: עכשיו ספר מה קורה לא רק בקניון איילון, אתה יכול לשפוך - - -

<אייל נחום: אני אספר הכול.

<אייל נחום: מתחיל בקניון איילון, שקניון איילון עומדים בתחנה אחת, עומדים בתחנה אחת אנחנו, אגד, קווים, מטרופולין, סופרבוס, דן.

<אייל נחום: אתם צריכים להבין מה הולך שם.

<אייל נחום: לבוא יום אחד נציגים, הנה בבקשה, נציג של דן, שיבוא נציג של משרד התחבורה.

<אייל נחום: תבין שעל זה אנחנו מקבלים דוחות שעומד שם בקר של משרד התחבורה עם כל הכבוד ואומרים לו 'כל אוטובוס שעומד קרוב לתחנה, תן לו דוח'.

<קריאה: נכון.

<אייל נחום: מה זה נכון?

<אייל נחום: איך נכון?

<אייל נחום: אם אני בא לצאת מתחנה ועומד שם אגד ועומד שם דן ועומד שם קווים, איך אני יכול להתקרב לתחנה?

<יעקב בבילה: למי אתה בא בטענות?

<יעקב בבילה: אתה יודע למי באים בטענות?

<יעקב בבילה: לבני ברק.

<יעקב בבילה: אני מפעיל קווי רמת גן שם, כל קווי רמת גן ש - - -

<אייל נחום: חבר'ה, המסוע בקניון איילון חייב להיות מסודר.

<אייל נחום: חייב להיות.

<אייל נחום: צריכים לתת לזה - - -

ישראל אייכלר: אני חושב שייצגת יפה את חברת התחבורה, אני רוצה לשמוע את דן ואחרי זה את משרד התחבורה, או קודם את גיל ואחרי זה משרד התחבורה.

ישראל אייכלר: אני רוצה שתענה על הכול.

<יעקב בבילה: חברת דן היא מפעילה בתוך העיר בני ברק, קרוב ל-100,000 נוסעים שנוסעים ביום שם, עשרות קווים יש שם.

<יעקב בבילה: אנחנו מתפרנסים יפה, וחנוך מכיר אותנו, אנחנו נותנים שירות טוב, שירות מצוין, משתדלים לעשות את הכול, אבל יש לנו בעיה קשה מאוד.

<יעקב בבילה: זו פשוט העיר היחידה שאין מסופים, העיר היחידה בכל גוש דן שאין מסופים.

ישראל אייכלר: מה קורה בגבעתיים למשל?

<יעקב בבילה: בגבעתיים אין שום בעיה שם, יש לנו שטח.

<יעקב בבילה: אבל העיר היחידה שאין בה מסופים זו בני ברק, יש מצוקה קשה של מסופי תחבורה ציבורית.

<יעקב בבילה: אנחנו סובלים שם עם דוחות והוא יודע, כולם יודעים את זה, עשרות אלפי שקלים אנחנו משלמים דוחות.

ישראל אייכלר: דוחות על מה?

<יעקב בבילה: שאין לנו מקום חניה.

<יעקב בבילה: קו 2, לדוגמה, בבני ברק, הקו הכי חזק בבני ברק, פנימי, קו נהדר, יודעים את הבעיות האלה.

<יעקב בבילה: הנהגים הולכים ומסתובבים סביב עצמם שם.

<יעקב בבילה: אין שירותים, הם לא יכולים לעמוד, אם הם עומדים הם מקבלים דוח, הולכים, אתה לא מבין מה הולך שם.

ישראל אייכלר: וקו 2 נוסע רק בתוך בני ברק?

<יעקב בבילה: בתוך, פנימי בתוך בני ברק.

ישראל אייכלר: אין לו איזה תחנת - - -

<יעקב בבילה: יש לו תחנת יציאה, אבל יש שני מקומות עבודה.

<יעקב בבילה: יש שלושה קווים לשלושה מקומות עמידה בזמן שהתדירות של הקו הזה היא תדירות נהדרת, של 8 דקות, 6 דקות, שעות שיא.

<יעקב בבילה: מצד אחד העירייה רוצה, ובצדק, לתת שירות טוב, וגם אנחנו, אבל אין להם איפה לעמוד.

<יעקב בבילה: עכשיו מה עושים?

<יעקב בבילה: לנהג אין איפה לעשות את הצרכים שלו, אין לו את המנוחה שלו וכולם מבינים את הבעיה הזו.

<יעקב בבילה: יש לנו קו 8 שמסתובב סביב עצמו, אין מקום מנוחה, אין לו שום דבר.

<יעקב בבילה: יש בעיה קשה של מסופים בעיר בני ברק.

<יעקב בבילה: זו העיר היחידה - - - אנחנו אוהבים את בני ברק, מתפרנסים בה, מכבדים ומשתדלים לעשות את כל מה שאנחנו יכולים - - -

ישראל אייכלר: כל מה שאתה אומר זה בגלל שאתה אוהב אותם.

ישראל אייכלר: נהג, אחרי שהוא לא יכול לצאת לשירותים, אני לא מקנא בנוסעים שלו.

<יעקב בבילה: הגענו למצב שנהגים לא רוצים לעבוד בבני ברק.

ישראל אייכלר: בימים חמים.

ישראל אייכלר: היום יש מזגנים לפחות.

ישראל אייכלר: אני עוד זוכר שהיינו באים לבני ברק, בכלל לאזור גוש דן, הירושלמים, היינו יורדים לשם וחשבנו איך מיליון אנשים חיים בחום הזה.

ישראל אייכלר: היום יש מזגנים באוטובוס, אבל בכל זאת זה נורא.

ישראל אייכלר: אני רוצה לתת גם לגיל יעקב, שעוסק מצד הנוסע.

ישראל אייכלר: את הנהגים הם כבר ייצגו.

<קריאה: יש עוד הרבה.

ישראל אייכלר: אנחנו ניתן לכם, עד 11:00 אנחנו פה.

ישראל אייכלר: נתת לנו איזה טבלה גם.

יעקב גיל: נכון, אני אסביר.

יעקב גיל: קודם כל תודה על קיום הדיון ובכלל על הסדרה של הדיונים בתקופה האחרונה, זה מאוד מאוד חשוב ועוזר לקדם דברים.

יעקב גיל: אנחנו בארגון 15 דקות, שזה ארגון צרכני תחבורה ציבורית.

יעקב גיל: אנחנו גם מפעילים מוקד פניות ציבור שמגיעות אליו הרבה מאוד פניות מתושבים מכל הארץ.

יעקב גיל: יש לנו הרבה פניות מבני ברק, הרבה מאוד באופן טבעי ואנחנו הבאנו איזה שהוא סיכום של הנקודות שלדעתנו דורשות פתרון ואפשר לתת להן פתרון.

יעקב גיל: נתחיל אולי קצת מתיאור הבעיה.

יעקב גיל: בני ברק, כמו שידוע בטח לכולם, ל-70% מהתושבים אין רכב פרטי, זאת אומרת שרוב מוחלט של תושבי העיר תלויים באופן בלעדי בתחבורה הציבורית ולכן צריך לספק את התשתיות לתחבורה הציבורית.

יעקב גיל: בנוסף המבנה של בני ברק, שיש בה צפיפות ויש בה כמות גדולה של תושבים, מאפשר, אם ייתנו את התשתיות והתנאים, לספק שירותי תחבורה ציבורית מבחינה של עירוניות.

ישראל אייכלר: מה שאתה אומר, החומר מונח וכולנו קראנו.

יעקב גיל: אנחנו עשינו בדיקה, אני אסביר את זה בקצרה, של כמות ההזדמנויות שיש לבן אדם לעלות על אוטובוס, זאת אומרת כל העצירות שיש ביישוב מסוים ואחרי ששקללנו את כמות העצירות ביחס לכמות התושבים נוצר איזה שהוא דירוג של כיסוי התחבורה הציבורית פר תושב במדינת ישראל.

יעקב גיל: להפתעתנו הגדולה, אני חייב לומר, בני ברק לא יצאה במקום מספיק גבוה.

ישראל אייכלר: בוא נתחיל במספר אחת.

יעקב גיל: ביתר עלית, שירות מאוד מאוד אינטנסיבי, גם ב - - -

ישראל אייכלר: גם שם זו אוכלוסייה מאוד תלויה באוטובוסים.

יעקב גיל: נכון, שם קודם כל אין את הבעיות התנועתיות של בני ברק.

ישראל אייכלר: יש תשתיות רחבות.

יעקב גיל: נכון והעירייה מקדמת באופן ישיר ופעיל, ראש העיר עצמו מקדם תחבורה ציבורית.

יעקב גיל: כל הדירוג הזה הוא שקלול של כמות ההזדמנויות שיש לך לעלות על אוטובוס ביחס ל - - -

ישראל אייכלר: - - - את המקום האחרון.

יעקב גיל: מקום 24, הרשימה עוד ארוכה.

ישראל אייכלר: יש פה 163,000 תושבים, כתבת.

ישראל אייכלר: מה זה ה-134.90?

יעקב גיל: זה 134 עצירות תוך 15 דקות.

יעקב גיל: עצירות זה אומר כל עצירה של אוטובוס ברחבי העיר.

יעקב גיל: זאת אומרת כל הזדמנות שיש לך לעלות על אוטובוס ברחבי העיר.

יעקב גיל: לא משנה כמה זמן לוקח לו להגיע ומאיפה.

ישראל אייכלר: מה זה אומר?

יעקב גיל: מה בעצם זה אומר?

יעקב גיל: אם אנחנו מוסיפים לזה את הידע מהשטח זה אומר שהפוטנציאל של בני ברק מפוספס, כי האוטובוסים לא מצליחים להגיע למהירות נסיעה ולספק יותר עצירות ביישוב.

ישראל אייכלר: אבל יש הכי הרבה אוטובוסים מכל הארץ, איך יכול להיות שמשפחות - - -

יעקב גיל: נכון, יש לך הרבה אוטובוסים, אבל, ואז נעבור להמשך המסמך שלנו, האוטובוסים תקועים בפקקים.

ישראל אייכלר: אז יש פחות עצירות?

<קריאה: ב-15 דקות.

יעקב גיל: כן, בכל זמן של 15 דקות.

יעקב גיל: ה-15 דקות האלה זה רק בשביל שהמספר לא יהיה אסטרונומי.

יעקב גיל: אנחנו בדקנו את כל העצירות על פני שבוע וכדי שלא יהיה מספר אסטרונומי חילקנו ל-15 דקות.

יעקב גיל: זה לגבי המצב של בני ברק, זאת אומרת שאחת המסקנות שלנו מהעניין היא שקשה מאוד לספק תוספת עצירות בבני ברק בגלל תנאי הנסיעה בתוך העיר.

יעקב גיל: ועכשיו נעבור למצב מהשטח שמגיע מהדיווחים שמגיעים אלינו למוקד.

יעקב גיל: הדבר הראשון שבחרנו לשים זה הנושא של המחסור במסופים.

יעקב גיל: אנחנו באים חדשות לבקרים עם הצעות שלנו והצעות של הנוסעים למשרד התחבורה להוסיף שירות, לייעל שירות.

יעקב גיל: יש למשל קווים סיבוביים בתוך בני ברק, הם סיבוביים כי אין להם מסוף עצירה ואז השירות בהם מאוד לקוי.

יעקב גיל: או שרוצים להוסיף תדירות לקו מסוים, אין מקום לשים את האוטובוסים.

יעקב גיל: זה לא שאין מקום פשוט כי אין מקום, זה כי עיריית בני ברק לא בוחרת להקצות את המקום.

יעקב גיל: עד היום התשובות שעיריית בני ברק נתנה לבקשות למסופים היו לא.

יעקב גיל: הן לא היו 'לא, אבל ניתן לכם במקום אחר, בואו נחפש ביחד איפה אפשר לעשות ונזרז את התהליך', התשובות היו 'לא'.

יעקב גיל: אני אתן דוגמה אחת שצועקת לשמים.

יעקב גיל: דיברתם על המסוף של קניון איילון, לא רחוק משם יש את תחנת רכבת בני ברק.

יעקב גיל: צמוד לתחנת הרכבת יש חניון לילה לאוטובוסים.

יעקב גיל: יש המון מקומות חניה ליד תחנת הרכבת בבני ברק, אפשר היה לייצר מסוף אוטובוסים מצוין ליד תחנת הרכבת בבני ברק, לחסוך לאנשים את ההליכה הבלתי אפשרית מתחנת הרכבת, ללכת כמה מאות מטרים ולעלות במדרגות לולייניות לגשר שליד קניון איילון ולספק תחנת מוצא שתוכל להוסיף אוטובוסים מהמסוף הזה לכיוון בני ברק.

ישראל אייכלר: אוטובוסים לא עומדים שם בלילה?

יעקב גיל: יש שם אוטובוסים, יש שם חניון לילה של דן, שאוטובוסים עומדים בלילה, אבל עיריית בני ברק - - -

ישראל אייכלר: אפשר ביום להשתמש בזה למסוף?

יעקב גיל: כן.

יעקב גיל: הצד ההוא שייך לעירייה.

יעקב גיל: אבל בסמוך לתחנת הרכבת יש הרבה מאוד מקום.

<קריאה: מתחת לגשר.

יעקב גיל: לא רק מתחת לגשר.

<קריאה: יש איזה סטטוס לדן, יש שם צו בית משפט.

יעקב גיל: אני אפריד את חניון הלילה מהמתחם של הרכבת.

יעקב גיל: המתחם של הרכבת הוא מתחם מרווח, יש בו הרבה מאוד מקומות חניה, הרבה מאוד מקום לעשות שם לפחות תחנת קצה לכמה קווים.

יעקב גיל: זה משהו שהמינהל הסכים אליו ורק עיריית בני ברק צריכה לאשר את זה.

יעקב גיל: זה יכול לפתור הרבה מאוד בעיות, להוריד אפילו קצת מהעומס באצטדיון.

יעקב גיל: זו דוגמה אחת.

ישראל אייכלר: אנחנו נשמע תיכף את משרד התחבורה בעניין.

ישראל אייכלר: אני רוצה לשאול שאלה - - -

יעקב גיל: יש עוד כמה - - -

ישראל אייכלר: אני יודע, אנחנו קראנו.

ישראל אייכלר: סליחה על החריגה מהנושא של בני ברק, אני רואה שירושלים פה, חישבת 804,000 תושבים.

יעקב גיל: זה נכון.

יעקב גיל: אנחנו השווינו את הנתונים - - -

ישראל אייכלר: אבל איך אתה יכול לציין בירושלים 804,000 תושבים כאשר אני חושב ששליש מהם בכלל לא קשורים לתחבורה הציבורית במערב העיר.

יעקב גיל: מה זאת אומרת?

יעקב גיל: לא הבנתי.

ישראל אייכלר: את מזרח העיר חישבת בתוך מספר התושבים.

יעקב גיל: גם את העצירות.

יעקב גיל: יש תחבורה ציבורית גם במזרח העיר.

ישראל אייכלר: 77 עצירות יש בכל ירושלים?

יעקב גיל: זה לקילומטר רבוע תוך 15 דקות.

יעקב גיל: אלה נתונים לקילומטר רבוע.

יעקב גיל: אני רק רוצה עוד נקודה, נתיבי התחבורה הציבורית זה לדעתי משהו מאוד קריטי.

יעקב גיל: למעשה בבני ברק, למעט רחוב ז'בוטינסקי, שזה רחוב של תנועה שעוברת את בני ברק, שזה לא בהכרח הרחוב של בני ברק, אין נתיבי תחבורה ציבורית.

<קריאה: גם שם אין.

יעקב גיל: וגם שם עכשיו, עם העבודות על הרכבת הקלה, זה כבר לא - - - זה לא ייתכן שהאוטובוסים ייתקעו בפקקים.

יעקב גיל: צריך לקבל החלטה לפנות חלק מהרחובות לתחבורה ציבורית, אולי לאפשר פתרונות של פריקה וטעינה ודברים מהסוג הזה, אבל אי אפשר שהרחובות של בני ברק יכילו את כל התנועות האפשריות.

יעקב גיל: חייבים לבחור ויש כבר הצעות, זה לא משהו שלא יודעים אותו.

יעקב גיל: חייבים לבחור את הרחובות הראשיים, לספק להם נתיבי תחבורה ציבורית, כי אחרת אי אפשר פשוט לתפקד.

יעקב גיל: אני חייב להקריא ציטוט, אלה הציטוטים של הדברים שאנחנו מקבלים, ממש כמה משפטים מהפניות שאנחנו מקבלים.

יעקב גיל: למשל אחד הפונים שפנה אלינו באופן קבוע מתאר, 'אני נוסע באוטובוס קו 2, האוטובוס הגיע באיחור אחרי כרבע שעה והיה מלא באנשים.

יעקב גיל: בכל התחנות המתינו אנשים רבים, קשישים, תלמידים, אמהות עם ילדיהן הפעוטים, קשישות עם סלים, האוטובוס התמלא כל הזמן.

יעקב גיל: ברחוב ירושלים בבני ברק עצר אוטובוס, העלה עוד נוסעים והמצב היה כבר בלתי נסבל, בקושי היה מקום לעמוד ואינני מגזים.

יעקב גיל: מעבר לכך, כשירדתי ביעדי הסופי בתחנה ברבי עקיבא פינת ז'בוטינסקי, מול מכון מור, ראיתי שעברה כחצי שעה מאז שעליתי.

יעקב גיל: ברגל כבר הייתי מגיע יותר מהר'.

יעקב גיל: וזאת הנקודה, שצריך לפנות את הדרך.

ישראל אייכלר: עכשיו אתה יכול להכפיל את זה ב-160,000 תושבים שיגידו לך את אותו הדבר.

יעקב גיל: נכון.

יעקב גיל: אני חושב שצריך לראות בסופו של דבר את האנשים שנוסעים.

ישראל אייכלר: אנחנו פונים לחברת תחבורה חדשה, לפי הסדר שרשום לי פה, חברת סופרבוס, אייל ווקס, המנכ"ל.

<אייל ווקס: כדי להמחיש את הבעיה, מצד אחד בני ברק היא הצרכנית, אולי היא אחת הגדולות ביותר שיש לה תחבורה ציבורית, מצד שני אנחנו מתקשים מאוד לספק את השירות ולגבי המספר שמופיע פה, לדעתי המספר הוא הרבה יותר גבוה כי יש המון אנשים שמגיעים לבני ברק במהלך היום, ללימודים, לקניות.

<אייל ווקס: לצורך העניין הקניון הכי גדול בארץ נמצא בבני ברק וכולנו יודעים את זה וכמות הנוסעים היא הרבה יותר גדולה מ-160,000.

<אייל ווקס: אנחנו למעשה גורמים במידה רבה לנהגים גם להיות עבריינים.

<אייל ווקס: כשנתנו להם את הנסיעה ואפשרנו להם אפילו הפסקה, אין להם מקום לעשות את ההפסקה הזאת.

<אייל ווקס: דיברו פה על צרכים, אני הגעתי באיחור, יכול להיות שזה עלה לפני כן, אבל אין להם מקום לעצור אז הם מתחילים לנסוע, הם מגדילים את עומס התחבורה בתוך העיר, כי הם עושים סיבובים, כדי לא לקבל דוחות.

ישראל אייכלר: ריקים?

ישראל אייכלר: סיבובי סרק?

<אייל ווקס: ריקים, סיבובי סרק.

<אייל ווקס: אם הוא יחנה חס וחלילה ויעשה את מה שהוא צריך לעשות על עמוד של בניין אז יכעסו עליו ויצלמו אותו, ואם הוא יחנה שנייה אחת בתחנה אז הוא יקבל מיד דוח.

<אייל ווקס: את הדוח לא מניחים, הוא מקבל את זה בדיעבד, אחרי חודשיים-שלושה, ולך תוכיח מה שהיה.

<אייל ווקס: מה שאנחנו צריכים זה לא מסופי לילה לחניה, שהאוטובוסים ישנו בלילה שם.

<אייל ווקס: אנחנו צריכים מסופים תפעוליים, כדי שהאוטובוסים בין הנסיעות, ארבעה-חמישה אוטובוסים בכל אזור, יכול להיות באזורים מסוימים צריך יותר, אני לא נכנס לזה כרגע, אבל זה דבר הכרחי שאנחנו נוכל להשתמש בתשתיות האלה.

<אייל ווקס: בסופו של יום כל האוטובוסים עוברים באותם רחובות, עוצרים באותן תחנות, כל התחנות עמוסות, הנהגים לא יודעים באיזה תחנה הם צריכים לעצור, כולם צריכים לעצור באותו מקום ולמעשה כולם משתמשים באותו משאב, באותו קילומטר כביש כל הזמן והדרישה רק גדלה.

ישראל אייכלר: אותה תחנה גם.

<אייל ווקס: הפתרון, אם הוא לא יבוא, באיזה שהוא יום אנחנו נעצור כולנו ונראה שיירות של אוטובוסים - - -

ישראל אייכלר: אתם כבר עומדים.

ישראל אייכלר: שעות.

ישראל אייכלר: אני מודה לך, אייל ווקס.

ישראל אייכלר: אנחנו עוברים לחברת אגד, מי מכם רוצה לדבר?

<עמיר קינן: אני אדבר.

<עמיר קינן: בגדול אני אגיד לך, אני לא חושב שאני יכול לחדש פה משהו.

<עמיר קינן: אין פה מה לחדש, זה יחזור על עצמו.

ישראל אייכלר: בדיוק, תגיד איזה פתרונות שחשבת עליהם.

<עמיר קינן: אני דווקא חושב שאולי כדאי כן להוביל פה לפחות איזו מגמה, אחת אולי, שתביא לפתרון ולדעתי כדאי שתצא מהוועדה הזאת איזה קריאה להקים פה איזה ועדה, בתוך שבועיים-שלושה לבוא אליך עם תוצאות ולהציג לכם באמת תוצאות.

<עמיר קינן: אבל ועדה שתקום וכמובן שצריך להיות בה גם נציג בכיר של עיריית בני ברק ושל משרד התחבורה ומפה שתצא איזה קריאה ואחרי שבועיים-שלושה תכנס בחזרה ותגיד מה התשובות.

<עמיר קינן: כי אם לא, אנחנו נמשיך לטחון את עצמנו בדיבורים פה ולא ייצא מזה שום דבר.

ישראל אייכלר: אני רוצה לספר לכם שבחברת דן דרום עשינו ישיבת מעקב אחרי שבועיים ואני כבר כל יום מקבל לחץ אדיר לתקן את הדברים.

<קריאה: סידרנו את הכול.

ישראל אייכלר: דווקא אתמול חבר הכנסת ילין אמר לי ש - - -

<קריאה: 95%-96% ביצוע.

ישראל אייכלר: מה אני למד מזה?

ישראל אייכלר: שמה שעמיר אמר זה באמת נכון.

<עמיר קינן: אני חושב שגם המשטרה חייבת להיות שותפה לתהליך הזה.

<עמיר קינן: אבל אז אחרי זה אנחנו נבוא אליך, אחרי שבועיים-שלושה - - -

ישראל אייכלר: לדעתי המשטרה היא היחידה שיכולה לעשות פה - - -

<עמיר קינן: זה בידיים של משרד התחבורה ועיריית בני ברק.

ישראל אייכלר: מצוין, זה רעיון טוב.

ישראל אייכלר: נעבור עכשיו לחברת קווים תחבורה ציבורית, ציון פת.

<ציון פת: אני לא ארחיב, כי רוב הדברים נאמרו.

<ציון פת: ההשתדלות להוסיף שירות שנעשית פה על ידי כל הגורמים לא עולה בקנה אחד עם הנכונות לפתור את הבעיות בתוך בני ברק.

<ציון פת: זה תרתי דסתרי, אחד רוצה לתת שירות, אחד לא רוצה לתת שירות.

<ציון פת: מה שאני מבקש מעיריית בני ברק, יש בעיות, אבל אל תפריעו לנו, אל תיתנו לנו דוחות.

<ציון פת: גם בפורים, כשאני בא עם 100 אוטובוסים תגבור, הפקחים שלכם, במקום לסלק את הרכבים הפרטיים הם נותנים דוחות לאוטובוסים.

<ציון פת: פורים הולך ומתקרב, מאות אוטובוסים ייכנסו לתוך העיר, עוד לא היה דיון בעיריית בני ברק על העניין הזה.

<קריאה: יש, נקבע תאריך.

<ציון פת: אני לא יודע אם נקבע, פורים בפתח.

<קריאה: בשבוע הבא יש דיון ופורים עוד שבועיים.

<ציון פת: ובסוף, במקום לעזור לנו, במקום שהפקחים יסייעו בידינו לפנות את הרכבים הפרטיים ובמקום שרחוב רבי עקיבא יהפוך לרחוב ללא רכבים פרטיים, וחזון איש ועזרא, הרחובות האלה באירועים צריכים להיות סגורים לכלי רכב פרטיים.

ישראל אייכלר: בשעות מסוימות, אתה מתכוון.

<ציון פת: כן, באירועים מיוחדים הם צריכים להיות סגורים.

<ציון פת: אז לא די בכך שלא סוגרים אותם, עוד מכבידים עלינו ונותנים לנו דוחות.

<ציון פת: זה פשוט בלתי נסבל.

<ציון פת: עם העירייה באמת אין שיתוף פעולה בעניין הזה, לצערי.

<ציון פת: אני רק רוצה להוסיף דבר נוסף, אני קיבלתי כבר הבוקר דוח.

<ציון פת: התחילו עבודות בז'בוטינסקי ברכבת הקלה, כל התכניות של משרד התחבורה מתייחסות למה שהולך להיות ברכבת הקלה ללא שום קשר לאותם קווים שמוזנים מחוץ למטרופולין.

<ציון פת: זאת אומרת כל הקווים שמגיעים ממודיעין עלית, כל הקווים שמגיעים מביתר עלית, בתכניות הם לא נלקחו בחשבון.

<קריאה: יש תכניות מגרה, פשוט לא הפעילו אותם.

<ציון פת: אני אומר לכם שהקווים האלה יושפעו.

<ציון פת: אם היום ההגדרה היא שקו כזה - - -

ישראל אייכלר: מי שסבל בירושלים עשר שנים יכול - - -

<ציון פת: לוקח שעתיים, אז עכשיו הקו ממודיעין, אם תיקח שעתיים וחצי, ומביתר עלית שעתיים וחצי, זה אומר תוספת של אוטובוסים, זה אומר תוספת של נהגים שהם לא בנמצא, צריך להיערך לזה.

<ציון פת: אם מה שקרה הבוקר זה מה שהולך להיות אנחנו עשויים להיות בבעיה.

ישראל אייכלר: תודה רבה.

ישראל אייכלר: אייל נחום, אתה כבר דיברת.

<אייל נחום: כן, יש לי להוסיף עוד דבר אחד.

<אייל נחום: יש פה שחקן חיזוק אחד שלא הכנסתם אותו למשחק פה, זה עיריית רמת גן.

<אייל נחום: אני חושב שהם חלק בלתי נפרד פה מהדיון.

<אייל נחום: הם צריכים להיות פה, בגלל כל החניות של קניון איילון שם, שאנחנו עומדים שם ומקבלים דוחות.

<אייל נחום: אני בשמונה החודשים האחרונים כשחיפשתי חניון בבני ברק או באזור של רמת גן שילמתי קרוב ל-80,000 שקל דוחות חניה מעיריית רמת גן.

<אייל נחום: אני יכול להביא לך הוכחות לזה.

<אייל נחום: אנחנו חנינו שם כי לא היה לנו מסוף ועיריית בני ברק עזרה לנו למצוא מסוף, סוף סוף, במבצע קדש.

<קריאה: ברחוב הלח"י.

<אייל נחום: ליד רחוב לח"י, לא ברחוב הלח"י.

<אייל נחום: הם עזרו לנו רק לאחרונה למצוא שם חניון.

<אייל נחום: שתבין ששמונה חודשים הנהגים שלי היו בלי בית.

<אייל נחום: הם עמדו בקניון איילון, לא היה להם איפה לעשות צרכים, לא איפה לחנות וקיבלו שם דוחות חניה.

<קריאה: אנחנו קיבלנו בתוך בני ברק עצמה.

<קריאה: קו 2, הוא יודע את זה, אין להם מקום לעמוד, עשרות אלפי שקלים שילמנו ואנחנו משלמים כל יום וכל יום.

ישראל אייכלר: תיכף נשמע תשובה מעיריית בני ברק, אבל קודם כל מטרופולין, משה פרידמן, בבקשה.

ישראל אייכלר: כמה קווים יש לך בבני ברק ומאיפה?

<משה פרידמן: לנו יש קווים ארוכים לדרום, לדימונה.

<משה פרידמן: אני חושב שכל קודמיי שדיברו, מפעילי התחבורה הציבורית, הם מיצו את הכול ולפיכך כל המוסיף גורע.

<משה פרידמן: אין לי מה להוסיף על זה.

ישראל אייכלר: כל הכבוד.

ישראל אייכלר: פה בבניין הזה יש הרבה אנשים שמדברים גם אם אין להם מה להגיד, רק בגלל שהם צריכים לדבר.

<משה פרידמן: לפרוטוקול.

ישראל אייכלר: אני רוצה את משרד התחבורה והמשטרה ואחרי זה עיריית בני ברק תשיב.

<גבי נבון: קודם כל אני רוצה להגיד שאנחנו עם העירייה עובדים בצמוד ושבאמת כיף לעבוד עם העירייה הזאת.

<גבי נבון: ישנן הרבה מחלוקות עם העירייה, כל מה שנאמר כאן, אני לא אוסיף על הדברים, כי הם נכונים, הכול פה נכון.

<גבי נבון: אני אתחיל קודם כל לגבי קניון איילון, מה שדובר פה בהתחלה.

ישראל אייכלר: אולי אני קצת אנחה את הדיון, כי אני רוצה להבין.

ישראל אייכלר: יש כמה וכמה ערים בתוך האזור, אם למשל יש שטח באזור רמת גן או גבעתיים, שהוא ריק, שהוא שומם, ופה יש עיר קטנה צפופה מאוד, יש אפשרות לשכור, או בהתחשבנות בין עיריית בני ברק לעיריית רמת גן, איזה שטח בשביל לעשות מסופים ממש סמוך לבני ברק, ברמת גן או בגבעתיים, או בגבעת שמואל?

<גבי נבון: אפשר.

<גבי נבון: כפי שאמרתי בהתחלה, לא משנה, בעיריית רמת גן, בעיריית בני ברק, או גבעת שמואל, אני לוקח בשתי ידיים ואני מוכן לקדם את התחבורה עבור העיר בכל מקום שאני אקבל.

<גבי נבון: אבל צריך - - -

<קריאה: בבני ברק יש גם שטחים פתוחים, באזור הרכבת, באזור - - -

<גבי נבון: אבל צריך לקחת בחשבון, כשמתכננים תחבורה ציבורית לעיר אתה צריך לדעת גם במסוף שלך שיהיה בכל - - -

ישראל אייכלר: מי אחראי?

ישראל אייכלר: פעם הייתה חברת נצבא של אגד.

ישראל אייכלר: מי אחראי להציב - - -

<גבי נבון: היום בכל מקום ובמכרזים שאנחנו עושים אנחנו מקשרים את הרשות המקומית - - -

ישראל אייכלר: מי משלם על שטח החניה בדרך כלל?

<גבי נבון: גם אם נפעיל, ואם יש צורך גם אנחנו משלמים, אין לנו בעיה.

ישראל אייכלר: באיזה ערים אתם משלמים, למשל?

<גבי נבון: היום אנחנו לדוגמה משלמים במסוף סבידור, אנחנו משלמים שם.

<גבי נבון: הרבה מקומות בתל אביב, אנחנו משלמים את - - -

ישראל אייכלר: זאת אומרת משרד התחבורה משלם לבעלי שטחים בשביל אוטובוסים של מפעילי התחבורה הציבורית?

<גבי נבון: כן, אנחנו משלמים כדי לתת מסוף תפעולי עבור התחבורה הציבורית.

ישראל אייכלר: אז מה הבעיה של עיריית בני ברק או עיריית רמת גן?

ישראל אייכלר: עיריית בני ברק אומרת שאין להם מקום, אז אם יש בגבעתיים או בגבעת שמואל מקום הם יכולים לשכור?

ישראל אייכלר: אתה יכול לשכור להם?

<גבי נבון: אם אני עושה בגבעת שמואל עכשיו מסוף עבור בני ברק, אז הבעיה היא לקשר את הקווים שיוצאים לבני ברק לגבעת שמואל.

<קריאה: זה הרבה יותר נכון להביא לתחנה מרכזית ש - - -

ישראל אייכלר: רבותיי, אני שאלתי שאלות ואני רוצה תשובות ואת המסקנות אני אקבל.

<גבי נבון: גם אם אני מוצא בגבעת שמואל, אני לוקח מקום עבור תחבורה ציבורית, אין לי בעיה מהבחינה הזאת.

<גבי נבון: הרי כל מקום אנחנו בוחנים.

<גבי נבון: העירייה הציעה לנו מקום ליד קוקה קולה, אנחנו בוחנים אותו.

<גבי נבון: זה כמעט שלא ישים, אבל אני רוצה לראות איפה זה עומד.

<גבי נבון: העירייה הציעה בהתחלה בית ספר בית יעקב, ליד כביש 4, כשיורדים לכביש 4, לא יצא.

<גבי נבון: אנחנו הצענו 20 דונם בשטח רחוב הלח"י, ליד מבצע קדש.

<גבי נבון: 20 דונם, מקום ענק.

<גבי נבון: הצענו תכנית, עשינו תכנית, לא מקבלים.

<גבי נבון: כל מקום שניתן, הרב, אני מוכן לקבל, לבדוק ולעשות.

<גבי נבון: זה הדבר העיקרי - - -

ישראל אייכלר: בסדר.

ישראל אייכלר: הצוות שנקים, אני רוצה שאתה תהיה שם ואני רוצה להגיע למסקנות.

ישראל אייכלר: שיידעו כל נוסעי התחבורה הציבורית מה הן האפשרויות שהעירייה והמשטרה ומשרד התחבורה ואנחנו נותנים להם כדי להפסיק את המחדל האיום והנורא הזה.

ישראל אייכלר: בבקשה, המשטרה.

ישראל אייכלר: מה השם?

ישראל אייכלר: סעיד ג'יהאד, קצין אגף התנועה במחוז תל אביב.

ישראל אייכלר: אתה מכיר את העיר בטח.

<ג'יהאד סעיד: כן, אני שנתיים וחצי כמעט בתפקיד.

<ג'יהאד סעיד: צריכים להיות קצת מציאותיים.

<ג'יהאד סעיד: היות שאני חי את ההווי הזה תקופה ארוכה, יש בעיה מבחינה תנועתית, מה שנקרא קיבולת.

<ג'יהאד סעיד: המדינה בונה ובונה ויש המון כלי רכב, יוצאים המון כלי רכב, נכנסים המון כלי רכב והתשתיות נשארות אותן תשתיות.

<ג'יהאד סעיד: אנחנו מבחינתנו כמשטרה, כביכול בשטח של הנת"צים, במיוחד בבני ברק, יש לנו בעיה, כי אין נת"צים בבני ברק לאורך כל הציר.

<ג'יהאד סעיד: אז נגעו בבעיה של בניית מסופים ובגדר המלצה אנחנו ממליצים שמסוף אחד יהיה בחלק המערבי ובחלק המזרחי מסוף ואז חיבור של התחבורה הציבורית - - -

ישראל אייכלר: כשאתה אומר לירושלמי מערבי ומזרחי באזור בני ברק אתה צריך להיות יותר ממוקד.

<ג'יהאד סעיד: הכניסה לבני ברק מכיוון רמת גן ומכיוון גבעת שמואל.

<ג'יהאד סעיד: זה שתי כניסות שלפי דעתי צריך להיות מסופים שם.

<ג'יהאד סעיד: אני ממליץ לבנות מסופים.

<ג'יהאד סעיד: ככה נוכל עם שאטלים לנייד אותם ולהעביר אותם מחוץ לעיר.

<ג'יהאד סעיד: לפי דעתי זה יכול להיות הפתרון.

<ג'יהאד סעיד: אנחנו כמשטרה נסייע בכל מה שאפשר מבחינת המהנדס, נוציא את המהנדס שיצביע על מקומות, ניתן להם את מלוא הסיוע בשביל להכין את המקומות האלה.

<ג'יהאד סעיד: בקשר לעיריית בני ברק, אני עובד המון עם עיריית גוש דן, רק תשבחות לעירייה מבחינת שיתוף הפעולה עם המשטרה.

<ג'יהאד סעיד: גם בקטע, כל הדרישות שפונה העירייה באירועי פורים, באירועים גדולים, באירועים המוניים, סליחה שאני מזכיר את זה, הלוויות גדולות של אדמו"רים וזה, הם מקבלים את מלוא הסיוע ממשטרת ישראל.

<ג'יהאד סעיד: הנה חנוך, עובד בשיתוף פעולה עם המשטרה, הוא מקבל את מלוא הסיוע בקטע הזה.

ישראל אייכלר: לגבי הנת"צים?

<ג'יהאד סעיד: הרחובות הם צרים מאוד.

ישראל אייכלר: יש מקומות שאתם עושים נת"צים לשעות מסוימות באזור?

<ג'יהאד סעיד: אפשר, אנחנו יכולים עם העירייה להציב תמרור בשעות מסוימות לקטעים מסוימים, שמשעה כך ועד שעה כך אסור לנסוע בנת"צ.

<ג'יהאד סעיד: אסור לנו לבוא ולהצר את הכביש - - -

ישראל אייכלר: ומה עם הטענה שאמרתי לך לפני הדיון, שעיריית בני ברק טוענת שאתה תזרים על ידי זה את כל הרכב הפרטי לסמטאות הקטנות ועלולות להיות תאונות שם?

<ג'יהאד סעיד: בעיית התאונות, אני חייב להעלות אותה פה, וחנוך מעורב בה, מבחינת ההסברה אנחנו נותנים בקטע של ההסברה בנושא תאונות, יש המון תאונות עם הולכי רגל.

ישראל אייכלר: הם הולכים על הכביש.

<ג'יהאד סעיד: כן, זה בעיה של תשתית, אין ספק.

<ג'יהאד סעיד: העיר צפופה מאוד, זה שטח קטן עם כמות אוכלוסייה גדולה מאוד וזה מה שגורם להמון תאונות.

<ג'יהאד סעיד: אנחנו נכנסים לבתי ספר, נכנסים לישיבות, נותנים הרצאות והסברה בנושא הולכי רגל ומשתדלים.

ישראל אייכלר: למה אני אף פעם לא רואה שוטרים כאשר פתאום מישהו עוצר לקנות לחמנייה באיזה חנות ועוצר את כל רחוב השומר?

ישראל אייכלר: להגיד לו 'אדוני, תזוז, הלו מסדה, הצידה מיד'.

<ג'יהאד סעיד: אנחנו כן עושים.

<ג'יהאד סעיד: יכול להיות שבזמן שאתה נמצא אז לא עושים, אבל אנחנו כן עושים את זה.

ישראל אייכלר: בערבי שבתות, פורים, חגים.

<ג'יהאד סעיד: אנחנו כן מטפלים בקטע של הפרעה לתנועה, גם בז'בוטינסקי.

<ג'יהאד סעיד: אבל אסור לשכוח, הבעיה האקוטית כי הרכבת הקלה זה עוד נתון שנכנס.

<ג'יהאד סעיד: זה שחקן שנכנס עכשיו והולך עכשיו - - -

ישראל אייכלר: ונוסף גם הוא על בעיותינו.

<ג'יהאד סעיד: כן, אז אני ממליץ לכולם, גם לעירייה וגם למשרד התחבורה, לשים יד בקטע הזה.

<ג'יהאד סעיד: הקטע של המסופים, חייבים לעשות שאטלים לאנשים בשביל להקל על התושבים.

ישראל אייכלר: שאטלים, ממירון אני למדתי ששאטלים זה מתכון לבעיות.

<ג'יהאד סעיד: למסופים.

ישראל אייכלר: לא אכפת לי שהאוטובוס יסתובב, אבל אם יש לו איזה זרימה לחנות - - -

<גבי נבון: אם אפשר שתי מילים, שלושה דברים.

<גבי נבון: כל ההמלצות לגבי איך לעשות, במידה שיש לנו מסוף במקום מסוים וכן או לא שאטלים, אנחנו צריכים לבחון.

<גבי נבון: שאטלים מתאימים לאוכלוסיות מסוימות ואוכלוסיות אחרות.

<גבי נבון: לעשות מעברים מאוטובוס לאוטובוס זה מאוד קשה לאוכלוסייה, במיוחד שיש להם עגלות וילדים.

<גבי נבון: זה סיפור אחד שצריך לבחון אותו.

<גבי נבון: סיפור שני, נאמר פה לגבי הסדרי העדפה, נת"צים.

<גבי נבון: אנחנו במשרד מקדמים נת"צים בערים אחרות, כולל העיר בני ברק.

<גבי נבון: ביקשנו לעשות נת"צ בכהנמן, עזרא בפינה ועוד אחד ממכון מהרש"ל ברבי עקיבא.

<גבי נבון: לצערנו הרב יש לנו מחלוקות מאוד גדולות עם העירייה, שגם פה אנחנו נכנסים למחלוקות איתם ואנחנו לא מגיעים ל - - -

ישראל אייכלר: יש לך תשובה לשאלת הרכב הפרטי שייכנס לסמטאות?

<גבי נבון: כן.

<גבי נבון: אם במידה שפותחים, כפי שאנחנו הבנו מהעירייה, ברחוב בן דוד וכו' וכו', את הסדרי העדפה ברבי עקיבא, גם בירושלים, עד כמה שידוע לי, כשסגרו את שטראוס ואת יחזקאלי לתחבורה ציבורית כל הרכבים עברו לרכבים יותר קטנים ועשו ברחוב ניתוב תנועה.

<גבי נבון: ככל שאתה נותן לתחבורה הרכב נוסע הרבה פחות, יש לו מהירות מסוימת שהוא נוסע, כללים מסוימים - - -

ישראל אייכלר: ובמפרים.

<גבי נבון: במפרים, כל מיני דברים כאלה שיש, ואז אתה יודע שגם הולך רגל יודע איך להיזהר מכלי הרכב.

<גבי נבון: זה עובד בירושלים.

ישראל אייכלר: אז ברחוב בן דוד - - -

<גבי נבון: רחוב בן דוד יציאה, ביקשנו - - -

ישראל אייכלר: למה זה סגור?

<גבי נבון: הרב חנוך בטח יסביר את זה, מצד אחד זה סגור, ביקשנו לפתוח אותו לצד שני.

ישראל אייכלר: אתם מבקשים לפתוח?

<גבי נבון: בטח, לתת לאוטובוסים לנסוע.

ישראל אייכלר: למה אתה לא פותח?

<גבי נבון: אז בוא נפתח - - -

ישראל אייכלר: זה ישחרר המון תנועה החוצה.

<קריאה: יש עם זה בעיות עם העירייה.

ישראל אייכלר: הרב חנוך זיידמן, בבקשה.

ישראל אייכלר: תתחיל אולי מהסוף, מה זה רחוב בן דוד?

<חנוך זיידמן: גבי כנראה לא מעודכן, רחוב בן דוד, אנחנו מבקשים כבר שלוש שנים לפתוח אותו, זה יהווה שסתום שחרור אדיר לעיר.

<חנוך זיידמן: משרד התחבורה, בשביל לכפות עלינו דברים אחרים שאנחנו לא מסכימים עליהם, מעכב את האישור.

<חנוך זיידמן: אני יכול להגיד פה, אני הייתי לפני שבועיים אצל מנכ"ל משרד התחבורה באופן אישי, הוא הבטיח לי שזה יוסדר, עדיין לא קיבלתי את הפרוטוקול של ההסדר, אבל זה ישחרר מאוד את התנועה.

<חנוך זיידמן: לא משנה כרגע אם ייצאו שם הפרטיים או רכבים של התחבורה הציבורית, בכל מקרה זה עוד שסתום שחרור.

<קריאה: זה מאוד משנה.

<קריאה: זה כל מה שמשנה.

<גבי נבון: זאת הבעיה.

<גבי נבון: כשאתה פותח את בן דוד לתחבורה ציבורית, הרכבים הפרטיים יוכלו לצאת לכיוון קווי האש ומקומות אחרים.

<גבי נבון: אם אתה פותח רק את הרחוב הזה ואתה לא עושה הסדרים אחרים אז אתה אומר, שמע, פתחתי עוד רחוב אחד, הכנסתי עוד כלי רכב, עם התחבורה הציבורית ביחד, אז מה עשית?

<גבי נבון: עוד פקק.

ישראל אייכלר: לא הבנתי, אבל - - -

<גבי נבון: כשאתה פותח רחוב, כשאתה פותח את הרחוב הזה, אז בוא תמשיך לעשות הסדרים אחרים.

<גבי נבון: תיתן את ההעדפה כמו שצריך, תיתן את היציאות - - -

<חנוך זיידמן: לא הבנתי.

<חנוך זיידמן: מה, זה משכנתא?

<קריאה: זה ישחרר לחץ, צריך לפתוח את זה.

<קריאה: זה לא קשור לשום דבר אחר.

<גבי נבון: לפתוח, זה לא קשור לתחבורה.

<חנוך זיידמן: הגיע הזמן, אני קראתי על זה גם כתבה בגלובס אתמול, זו גם עמדה של עיריית תל אביב, שיתחילו להבין מה העירייה אומרת ולא מה משרד התחבורה אומר.

<חנוך זיידמן: עם כל הכבוד.

יעקב גיל: אולי כדאי לכתוב מה התושבים אומרים.

יעקב גיל: אתה היית אמור לייצג את התושבים של העיר שלך, שתלויים בתחבורה הציבורית.

<חנוך זיידמן: אתה ממונה מטעם עצמך ו - - -

ישראל אייכלר: סליחה, הוועדה לפניות הציבור היא לא ועדה פוליטית ולכן אנחנו מאוד ענייניים.

ישראל אייכלר: אין לך שום תפקיד להטיף להם ואין לך שום תפקיד להגיד לו את מי הוא מייצג.

ישראל אייכלר: אני מייצג את כל תושבי בני ברק, את כל תושבי הארץ, כחבר כנסת, אחד מ-120.

ישראל אייכלר: אני יושב פה בוועדה לפניות הציבור ואם יש פניות ציבור הציבור סובל.

ישראל אייכלר: אני לא יכול להאמין שאמא עומדת עכשיו בתחנה בגלל שיש ויכוח במשרד התחבורה בעיריית בני ברק על רחוב בן דוד.

<חנוך זיידמן: אין ויכוח, אנחנו מבקשים לפתוח והם מסרבים לפתוח.

<חנוך זיידמן: אין שום ויכוח.

ישראל אייכלר: זה ויכוח.

<חנוך זיידמן: הוויכוח לא מצדנו, אנחנו מבקשים את זה.

ישראל אייכלר: בוא נציע משהו, קודם כל תפתחו.

ישראל אייכלר: אם ייווצר פקק אנחנו פה.

ישראל אייכלר: אי אפשר לסתום מישהו ולהגיד לו - - -

<גבי נבון: אבל אני אומר שמנכ"ל משרד התחבורה אישר, אז - - -

ישראל אייכלר: אתה מאמין שמנכ"ל משרד התחבורה אישר?

<גבי נבון: בכל מקרה אני לא אאמין?

<גבי נבון: - - -

ישראל אייכלר: מה זה אמר לי?

<גבי נבון: חנוך אמר ש - - -

ישראל אייכלר: הוא כבר אחרי השבעה, הוא היה פה שעות ארוכות, יכולתם לשאול אותו.

ישראל אייכלר: אז העניין הזה יסודר?

ישראל אייכלר: אני רוצה עוד לפני פורים שזה ייפתח, בשם כל תושבי בני ברק.

<גבי נבון: אני אברר את זה.

<גבי נבון: אני לא המפקח על התחבורה, אני צריך לברר את זה.

ישראל אייכלר: איך זה ייפתח?

ישראל אייכלר: תסתדרו ביניכם.

<קריאה: הכניסה לבני ברק, הרבה שבתות, במוצאי שבתות - - -

<יצחק רודיך: זה יכול לעזור.

<יצחק רודיך: אנחנו עומדים שעה וחצי שיירה של מאות אוטובוסים בכניסה לבני ברק, כי אי אפשר להיכנס מפה ואי אפשר להיכנס משם.

<יצחק רודיך: הקטע הזה של להושיב את כולם ליד שולחן אחד - - -

<גבי נבון: זה זרימה של אוטובוסים, תן להם להשתחרר מהעיר.

<חנוך זיידמן: אני רוצה לומר משהו.

<חנוך זיידמן: יש לי הרבה - - -

ישראל אייכלר: בסדר.

ישראל אייכלר: בוא קודם נפתח ואנחנו רוצים לעשות את הדיון המשותף לגבי תכנית אב לתחבורה הציבורית בבני ברק, שכולכם תהיה שותפים, שם תסדרו את זה, אבל קודם כל עכשיו קצת אוויר.

ישראל אייכלר: איך זה נקרא?

ישראל אייכלר: טובוס?

<קריאה: כן, טובוס.

ישראל אייכלר: תכניסו לנו טובוס.

<חנוך זיידמן: עכשיו אני רוצה לומר משהו.

ישראל אייכלר: לגבי התשתיות.

<חנוך זיידמן: לגבי התשתיות.

<חנוך זיידמן: אני רוצה לתת לך דוגמה של קו 146.

<חנוך זיידמן: כולם יודעים חוץ מעיריית בני ברק.

<חנוך זיידמן: משרד התחבורה גם כותב לך את זה בנייר, אני לא אומר את זה לשלילה, אני אומר את זה לחיוב, לקווים הוא לא צריך אישור מהעירייה, נעשה עכשיו שינוי מעולה לתושבי אשדוד, שחילקו רובע ח' בנפרד, רובע ז' בנפרד, אותו קו 350 שהיה, חילקו אותו לכמה קווים, אותו דבר עשו בגבעה א', גבעה ב', עשו שינויים.

<גבי נבון: רק להגיד לך, להסדר - - -

<חנוך זיידמן: אני אומר שירד המחיר לתושבים - - -

ישראל אייכלר: מה שטוב, הוועדה הזאת לא עוסקת בו.

<חנוך זיידמן: בוא נדבר על מה שטוב.

ישראל אייכלר: לא, חבל על הזמן שלנו.

<חנוך זיידמן: אני אגיד לך גם מה שלא טוב.

ישראל אייכלר: בדיוק, תן פתרון למה שלא טוב.

<חנוך זיידמן: עכשיו הלכו והוסיפו אוטובוסים על אותו מספר אנשים שהגיעו מאשדוד בשבוע לפני ההפעלה, על אותו מספר אנשים יש היום יותר אוטובוסים.

<חנוך זיידמן: לאנשים זה יותר נוח ויותר בזול ואני מרוצה בשבילם, אבל לי כעירייה, אתה ראית את המספרים, 6,200, אני לא יודע, אולי זה קצת מופרז, אבל אלפי אוטובוסים ביום.

<חנוך זיידמן: את בני ברק בנו לפני 100 שנה, מאז לא הרחיבו אף כביש, גם את ההרחבות שמשרד התחבורה עשה, הוא הפסיק לפני שלוש שנים, לא מממנים הרחבות.

<חנוך זיידמן: אז מה יכול פה לצמוח?

ישראל אייכלר: מה על שכירת שטח?

ישראל אייכלר: או בעיר שלכם או בעיר שכנה במימון משרד התחבורה והעירייה?

<חנוך זיידמן: עכשיו אנחנו אומרים דבר כזה, העיר בני ברק הפכה כולה לתחנה מרכזית אחת גדולה, למשל יהודי שגר באלעד, אין לו תחבורה למירון.

<חנוך זיידמן: אם הוא רוצה לנסוע למירון הוא בא לבני ברק, בתחנה המרכזית הוא עובר מסוף ונוסע ל - - - הכמויות של האוטובוסים עולות וגדלות - - -

ישראל אייכלר: אתה לא תשנה את זה.

<חנוך זיידמן: אנחנו מציעים דבר אחד, יש לנו ויכוח על זה עם משרד התחבורה, אבל זו ההצעה שלנו, של העירייה, להוציא את כל הקווים הבין עירוניים, והגברת ממספר 2 תוכל להגיד שהקו ייסע מהר, להוציא את כל הקווים הבין עירוניים לתחנה מרכזית ובתוך העיר ייסע רק אוטובוס אחד, שאטל, אוטובוס גדול, נמוך, שייקח - - - כמו קו 1 בשני כיוונים.

<חנוך זיידמן: יש לנו אפילו תכנית לזה.

<חנוך זיידמן: הרי ממה נוצר הפקק?

<חנוך זיידמן: ניקח לדוגמה, בתחנת גן ורשה, שכולם מכירים, יש 60-70 עצירות בשעה.

<חנוך זיידמן: עומדים 100 איש בתחנה, מגיע אוטובוס אחד לוקח 10 אנשים לנתיבות, מגיע אוטובוס שני לוקח 10 אנשים לחיפה, מגיע אוטובוס שלישי.

<חנוך זיידמן: זאת אומרת שיש שיירה של אוטובוסים רק כדי לספק את אותם 100 איש.

<חנוך זיידמן: אם יש שאטל, בא אוטובוס אחד גדול, רחב, נמוך, כמו בשדה התעופה, שכולם עולים עם המזוודה ועם הכול, ולוקח את כל ה-100 אנשים במכה אחת לתחנה המרכזית.

<חנוך זיידמן: אבל בתנאי אחד, כל הקווים הבין עירוניים, כולם, בתוך העיר - - -

ישראל אייכלר: למה כולם?

ישראל אייכלר: איך אתה משווה קו שמוביל מאות אלפי אנשים לקו שלוקח 10 אנשים?

<חנוך זיידמן: אותו דבר.

<חנוך זיידמן: אם לא, אז לא עשית כלום.

<חנוך זיידמן: רק אם אתה מוציא את כולם ובציר הזה נוסע רק - - -

<גבי נבון: לאיפה אני אוציא אותם?

<חנוך זיידמן: גבי, על זה אני אסתדר איתך.

<גבי נבון: לאיפה אני אוציא אותם?

<חנוך זיידמן: אני אוציא אותם לתחנה המרכזית, ייסעו בעוד קו לבני ברק כדי שייסעו ל - - -

<חנוך זיידמן: כל המשא ומתן, הוא ניהל איתנו משא ומתן, זה לחניון לילה, שאת זה אנחנו לא רוצים.

<חנוך זיידמן: ברמת גן זורקים את חניון הלילה של דן ועוד חברות והוא מחפש חניון לילה.

<חנוך זיידמן: אנחנו בתחנה המרכזית, שכל הקווים הבין עירוניים מגיעים ל - - -

<קריאה: אבל יש לך רעיון איפה?

<גבי נבון: חנוך, תדייק ב - - - עשינו תכנית, גם עם חניון הלילה וגם - - - כי אתה לא מסכים שהאוטובוסים מחוץ לעיר ייכנסו לעיר שלך ויחנו שם.

<גבי נבון: זו הבעיה שלך.

<חנוך זיידמן: נכון, אני לא מוכן לספק שטחים לחניון לילה.

ישראל אייכלר: גבי, הדיון כבר מסתיים, אולי נעשה דיון נוסף.

<גבי נבון: הרצון של העירייה זה להוציא את כל הקווים הבין עירוניים - - -

ישראל אייכלר: אני רוצה לשמוע מה אומרים תושבי העיר בני ברק.

ישראל אייכלר: אף אחד מהם לא יסכים למה שאתה אומר חוץ מאלה שיש להם רכב פרטי.

<קריאה: אנשים ייסעו לקניון בשביל לנסוע לירושלים?

ישראל אייכלר: אם אתה עושה את זה טוטאלית אז רק בעלי הרכב הפרטי יתמכו בך בבחירות הבאות.

<גבי נבון: - - - אני מוכן לעשות את זה.

<חנוך זיידמן: זה לא הפתרון האידיאלי, אבל האופציה האחרת - - -

<גבי נבון: אני מוכן לתת - - -

ישראל אייכלר: אני רואה שהמפעילים מסכימים איתך.

<חנוך זיידמן: בגלל שהגענו למצב אל חזור.

<חנוך זיידמן: יש היום 6,200, אתה יודע איך אומרים בבדיחה?

<חנוך זיידמן: שואלים את עיריית בני ברק, 'כמה ילדים יש בבני ברק?

<חנוך זיידמן: ' הוא אומר 'לפני רבע שעה היה כך וכך'.

<חנוך זיידמן: גם כאן, הנה באתי לפה, יש קו חדש, 146.

<חנוך זיידמן: אני לא מתנגד, יש פה אנשים שצריכים, עוד קו.

<חנוך זיידמן: יכול להיות שמשרד התחבורה מבשל לך עוד שמונה קווים.

<חנוך זיידמן: אין לי בעיה עם זה, אם הציבור צריך, אבל זה בלתי אפשרי.

<חנוך זיידמן: מה, כל העיר היא תחנה מרכזית?

<חנוך זיידמן: אתה בא בשעות הלחץ, מתחילת רבי עקיבא עד היציאה בקוקה קולה הכול טור אחד של אוטובוסים.

ישראל אייכלר: אני צריך לסכם את הדיון.

<קריאה: הוא אומר את הדבר הכי נכון שיש, חד וחלק.

<קריאה: זה הפתרון של בני ברק, אין משהו אחר.

ישראל אייכלר: רבותיי, קודם כל אני רוצה להודות לכם על הדיון המאוד מאוד ענייני שהיה לנו.

<קריאה: זה לא נכון לעשות את זה.

ישראל אייכלר: עכשיו דברי סיכום, לפני שהיושב ראש מקבל דוח מיושב הראש האחראי שבזמן ההצבעות עשיתי דיון.

ישראל אייכלר: עד 11:00 מותר לי, אחרי זה האוטובוס יוצא.

ישראל אייכלר: אז אני רוצה לסכם כמה דברים לפי סדר החשיבות בעיניי, מבחינת דחוף וחשוב.

ישראל אייכלר: הדחוף ביותר, הוועדה מבקשת ודורשת ממשרד התחבורה ועיריית בני ברק לפתוח באופן מיידי, עוד לפני פורים, את רחוב בן דוד לכניסה וליציאה ולהסדיר עד פסח את ההסדרים הנדרשים כתוצאה מהפתיחה הזאת.

ישראל אייכלר: דבר שני, הוועדה מציעה להקים צוות למשך חודש ימים, ניתן לכם אפילו חודש, חודש מספיק?

ישראל אייכלר: עד אחרי פסח בסדר?

ישראל אייכלר: חודשיים?

<שלומית אבינח: פסח זה 22 באפריל.

<שלומית אבינח: חוזרים מהפגרה במאי.

<קריאה: חודש זה לא מספיק.

ישראל אייכלר: אנחנו נותנים לכם חודש ימים, אם לא נספיק אולי נאריך את זה כי זה בפגרה, אבל אני לא יכול ל - - -

<שלומית אבינח: אנחנו נודיע על התאריך.

ישראל אייכלר: בדיוק.

ישראל אייכלר: בדרך כלל אני לא יכול לעשות דיוני פגרה לוועדה אלא באישור היושב ראש.

ישראל אייכלר: אם תסיימו את העבודה לפני זה אנחנו נעשה כנס מיוחד, אם לא, נעשה את זה מיד בפתיחת מושב הקיץ.

ישראל אייכלר: הצוות צריך לעסוק בתכנית אב לתחבורה ציבורית בבני ברק שכולל את משרד התחבורה, את משטרת ישראל, את עיריית בני ברק, את כל המפעילים שנמצאים שם ונציגי הציבור.

<שלומית אבינח: מי ירכז את הצוות?

ישראל אייכלר: אנחנו נרכז את הצוות.

ישראל אייכלר: הוועדה לפניות הציבור תרכז את הצוות.

<שלומית אבינח: לא, הוועדה לא יכולה.

<שלומית אבינח: העירייה צריכה לרכז את הצוות.

ישראל אייכלר: עיריית בני ברק מוכנה לרכז את הצוות?

<שלומית אבינח: ולדווח לוועדה.

ישראל אייכלר: אתם תדווחו לנו במשך הזמן אם יש איזה התפתחות לכל הבעיות, אל"ף, מסופים, בי"ת, הרעיון של ה - - - צריך לעשות בירור אם אפשר לעשות את הדבר הזה.

ישראל אייכלר: אני לא אוהב את העניין של השאטלים, מתוך ניסיון של הרבה שנים, אבל יש מושג שנקרא בהדרגה.

ישראל אייכלר: יש ניסיון בעולם, שכל דבר שנעשה במהפכה לא הביא טובה לאף אחד.

ישראל אייכלר: כל דבר שנעשה בהתפתחות הדרגתית, מה שנקרא פעימות, המילה פעימות כבר מתקשרת עם נסיגות - - -

<קריאה: למה?

<קריאה: גם בתחבורה יש פעימות.

ישראל אייכלר: אז אמרנו את כל מי שצריך להיות?

ישראל אייכלר: משרד התחבורה, משטרה, עירייה, חברות התחבורה ונציגי ציבור.

<שלומית אבינח: וריכוז עיריית בני ברק.

ישראל אייכלר: עיריית בני ברק מקבלת על עצמה?

ישראל אייכלר: חנוך, אתה תרכז את זה?

<חנוך זיידמן: מה הנושאים לדיון?

ישראל אייכלר: הנושאים לדיון זה מסופים, נת"צים לשעות, הקצאות שטח או שכירת שטח על ידי משרד התחבורה לנהגים הממתינים ולאוטובוסים הממתינים.

ישראל אייכלר: הוועדה מבקשת מהמשטרה להציב ניידות, בעיקר בערבי שבתות ובערבי חגים ומוצאי חגים ובאירועים, בכל הצירים.

<ג'יהאד סעיד: זה נעשה, תשאל את חנוך.

ישראל אייכלר: לא, פשוט להבריח נהגים פרטיים שעומדים וחונים במקום.

<ג'יהאד סעיד: הוא לא ציין את זה, יושב פה - - -

<קריאה: היה פעם שהייתה שיירה עד אמצע כביש גהה לפני שבת, התקשרתי למשטרה ו - - -

ישראל אייכלר: אני רוצה לפני שנוצר הדבר הזה, תעשו את זה - - -

<חנוך זיידמן: הבעיה היא שלאוטובוס אסור לסטות ממסלולו.

<חנוך זיידמן: זו כל הבעיה.

<חנוך זיידמן: אוטובוס לא יכול לשנות שום מסלול, יש לו ג'י פי אס, גם אם הכול פקוק הוא חייב לנסוע את כל הוויה דולורוזה.

ישראל אייכלר: טוב שהערת את זה.

ישראל אייכלר: אנחנו מבקשים לעשות נת"צים לשעות, אנחנו מבקשים מהמשטרה להיות בשטח, ניידת סיור בזמני אחר הצהריים, בשעות העומס, פשוט לפנות את הצירים מאנשים שלא צריכים לעמוד שם.

ישראל אייכלר: הדבר הכי חשוב, שלא היה לנו זמן לדבר על זה, תדברו על זה בוועדה המשותפת, חייבים לאפשר, משרד התחבורה יצטרך לאפשר, אוטובוס שיתמלא, ואפשר לבדוק את זה לפי הכרטיסים שהוא מכר, כשהוא מלא, מיד החוצה, הוא לא צריך להסתובב בכל העיר.

<קריאה: אפשר לעשות את זה.

<קריאה: לא נכון.

<קריאה: אוטובוס חייב לעשות - - -

ישראל אייכלר: לכן אני מבקש ממשרד התחבורה.

<קריאה: אי אפשר, אתה מכניס אותו לחזון איש אפילו שהוא מלא.

<קריאה: אנחנו נבדוק את זה.

ישראל אייכלר: רבותיי, אתם צריכים להבין, בעיקר משרד התחבורה - - -

<קריאה: אני אבדוק את זה.

ישראל אייכלר: רבותיי המפעילים, תקשיבו לי, התכלית היחידה שאנשים הולכים לקלפי ביום הבחירות זה שיהיו 120 אנשים שכשיש איזה חוק או איזה תקנה שהציבור סובל מזה, לשנות את זה.

ישראל אייכלר: הדבר הזה שמחייבים לנסוע את כל המסלול, יכול להיות שזו הוראה בכללי, או ברישיון קו, לכן אני פה ואני מבקש שבמקרים שיש עומסים, שיש אוטובוס שהוא מלא ואתה יכול לוודא את זה שהוא מלא, כדי שהוא לא יברח עם חצי אוטובוס, הוא מיד יוצא החוצה בכל דרך שהוא מוצא.

ישראל אייכלר: הוא לא חייב להיות בחגיגה הזאת, לפחות בעיר בני ברק, שיש צפיפות גדולה מאוד.

ישראל אייכלר: אני רוצה להודות לכולכם שבאתם.